EkBass/fiwiki-20250220-pages-articles huggingface dataset:
Korppoon taistelu

Korppoon taistelu oli Turun saaristossa 28. maaliskuuta 1918 käyty Suomen sisällissodan taistelu, jolloin valkoiset valtasivat Korppoon saaren sitä hallussaan pitäneiltä punaisilta. == Taustaa == Saksalaisten miehitettyä Ahvenanmaan maaliskuun alussa, päättivät he yrittää punaisten hallussa olleen Turun valtaamista Houtskarin, Korppoon, Nauvon ja Paraisten kautta. Tarkoituksena oli varmistaa myöhemmin Hankoon tehtävän Itämeren-divisioonan maihinnousun sivusta. Saksalaisten sijasta Korppooseen hyökkäsi kuitenkin Varsinais-Suomen suojeluskuntalaista koottu Saariston vapaajoukko, joka oli vallannut Houtskarin taisteluitta jo kolme päivää aikaisemmin. Hyökkäykseen osallistui kaksi komppaniaa, joita komensi luutnantti Otto Wahlroos. Korppoossa oli 300 Forssan, Loimaan ja Someron punakaartilaisia, jotka olivat majoittuneet Korpo gårdin kartanoon. Alun perin joukot oli sijoitettu reserviksi Saloon. Korppoon eteläpuolella sijaitsevassa Lomin saaressa oli 300 venäläista sotilasta, mutta nämä eivät osallistuneet taisteluun. == Taistelu == Valkoisten joukot nousivat maihin Strömman kylässä ja etenivät punaisten päämajanaan pitämään Korpo Gårdin kartanoon, joka sijaitsee pari kilometriä pohjoisempana. Hyökkäyksen käynnistyttyä punaiset vetäytyivät nopeasti länteen Kopoisin kylää kohti ja onnistuivat pysäyttämään vihollisen etenemisen. Vastahyökkäys sai valkoisten joukot hetkeksi sekasortoon, mutta saatuaan rivinsa taas järjestykseen he pakottivat punaiset jälleen perääntymään. Punaiset saivat myös tukea venäläiseltä tykkivene Bobrilta. Taistelut taukosivat lopulta pimeyden laskeuduttua ja aamulla valkoiset havaitsivat punaisten jättäneen saaren. == Taistelun jälkeen == Huhtikuun alussa saksalaiset yrittivät valkoisten tukemana vallata Nauvon, mutta hyökkäys torjuttiin. Tappion johdosta Turun valtaamisesta luovuttiin ja Saariston vapaajoukko otti kaupungin lopulta haltuunsa punaisten vetäytymisen jälkeen 13. huhtikuuta. == Tappiot ja muistomerkit == Taistelussa kaatui kaksi valkoista ja ainakin seitsemän punaista. Punaiset hautasivat kaatuneensa Rumarin kylään sekä Lomin saarelle, josta vainajat siirrettiin Korppoon kirkkomaalle vuonna 1962. Paikalle pystytettiin myös muistomerkki. Valkoisten pystyttämä Korppoon taistelun muistomerkki sijaitsee Strömmaan johtavan maatien varrella vajaan kilometrin päässä kirkonkylästä. == Lähteet == Luokka:Satakunnan rintaman taistelut Luokka:Korppoon historia Luokka:Varsinais-Suomen historia
GP2 Unkarin Grand Prix 2006

GP2 Unkarin Grand Prix 2006 oli GP2-kauden 2006 yhdeksäs osakilpailu, joka ajettiin 5.–6. elokuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa. Lauantain kilpailun voittoon ajoi Piquet Sports -tallin kuljettaja Nelson Piquet Jr. Sunnuntain kilpailun voitti myös Piquet. Luokka:GP2-kausi 2006 Luokka:GP2 Unkarin Grand Prix
Alumiinietoksidi

Alumiinietoksidi eli alumiinitrietoksidi tai alumiinietylaatti ((C2H5O)3Al) on alumiini- ja etoksidi-ionien muodostama ioniyhdiste. Yhdistettä voidaan käyttää orgaanisen kemian synteeseissä muun muassa pelkistimenä ja katalyyttinä. ==Ominaisuudet== Alumiinietoksidi on huoneenlämpötilassa valkoista kiteistä ainetta. Yhdiste on hygroskooppista ja reagoi kiivaasti veden kanssa. Alumiinietoksidi liukenee muun muassa kloroformiin, ksyleeniin ja muihin orgaanisiin liuottimiin, joilla on korkea kiehumispiste. Liuoksissa yhdiste esiintyy oligomeereina. Kun liuotin haihdutetaan, jää alumiinietoksidi jäljelle nesteenä, joka kiteytyy hitaasti.Gary W. Morrow: Aluminum Ethoxide, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 12.7.2017 ==Valmistus ja käyttö== Alumiinietoksidia valmistetaan kuumentamalla alumiinijauhetta ja etanolia ksyleeniliuoksessa. Katalyyttinä reaktiossa käytetään jodia ja elohopea(II)kloridia. Alumiinietoksidia käytetään reagenssina ja katalyyttinä orgaanisen kemian synteeseissä. Se muun muassa pelkistää aldehydit ja ketonit alkoholeiksi ja katalysoi polymeroitumisreaktioita ja aldehydien reaktioita estereiksi. ==Lähteet== Luokka:Alumiiniyhdisteet
Kekkola

Kekkola on Jyväskylän pienalue Kuokkalan kaupunginosan länsipuolella. Se käsittää Kekkolan ja Kylmänoron asuinalueet. Pienalueen rakennuskanta on kerrostalovaltaista, mutta siellä on myös rivi- ja pientaloja.Jyväskylän karttapalvelu: Rakennustiedot. Kekkolassa sijaitsee päiväkoti, ja vieressä ovat myös Yrttisuon perhepuisto ja Kuokkalan keskustan palvelut. == Rakennuskanta == Kekkolan talot ovat valmistuneet enimmäkseen 1990-luvulla ja 2000-luvun ensikymmenellä, mutta Tanhukaaressa on myös 2010- ja 2020-luvuilla rakennettuja kerros-, pari-, ja omakotitaloja. Kylmänorontiellä on pientaloja, joista osa on rakennettu 1950–1960-luvuilla, ja osa 1990–2010-luvuilla. == Kuvia == Tiedosto:Jyväskylä - Tangokuja 4.jpg|2002 rakennettu kerrostalo Tangokujalla Tiedosto:Jyväskylä - Tanhukaari.jpg|Tanhukaaren kerrostaloja == Lähteet == Luokka:Kuokkala (Jyväskylä)
Australia lasten Eurovision laulukilpailussa

Australia on osallistunut Lasten Eurovision laulukilpailuun viisi kertaa, ensimmäisen kerran vuonna 2015. Australian paras sijoitus on vuodelta 2018, jolloin se sijoittui kolmanneksi Jael Wenan esittämällä kappaleella "Champion". ==Osallistujat== Vuosi Esittäjä Kappale Sijoitus Pisteet 2015 Bella Paige "My Girls" 8 64 2016 Alexa Curtis "We Are" 5 202 2017 Isabella Clarke "Speak Up!" 3 172 2018 Jael Wena "Champion" 3 201 2019 Jordan Anthony "We Will Rise" 8 121 ==Lähteet== Luokka:Lasten Eurovision laulukilpailut maittain Luokka:Australian musiikki
Yusuf Juma

Yusuf Juma (s. 19. tammikuuta 1958 Buharan alue) on uzbekistanilainen runoilija ja kansalaisaktivisti. Hän vietti kolme vuotta vankeudessa sen jälkeen kun hän kyseenalaisti vuonna 2007 presidentti Islam Karimovin oikeuden pyrkiä uudelle kaudelle. ”Joka kuussa he pitivät minua eristyssellissä 15 vuorokautta. Toiset 15 vuorokautta vietettiin toisessa vankilassa Nukusin kaupungissa, 500 kilometrin päässä. Siirtokuljetus oli pienessä rautaisessa laatikossa. Se oli liian pieni istua ja liian pieni seistä. Tie oli kuoppainen, ja pääni hakkasi rautaseinään. Laatikossa ei ollut tarpeeksi ilmaa hengittää”, Juma kertoi vankeusajastaan vuonna 2012 Radio Vapauden uzbekinkieliselle palvelulle. == Lähteet == Luokka:Uzbekistanilaiset kirjailijat Luokka:Runoilijat Luokka:Kansalaisaktivistit Luokka:Vuonna 1958 syntyneet Luokka:Elävät henkilöt
Leena Kostiainen

Leena Sinikka Kostiainen (s. 2. helmikuuta 1956 Luopioinen) on aktiiviuransa päättänyt suomalainen pika- ja keskimatkojen juoksija. Hän edusti koko uransa ajan Luopioisten Lujaa. Kalevan kisoista Kostiainen saavutti 400 metrin juoksusta hopeaa vuonna 1982 sekä kaksi pronssia vuosina 1974 ja 1980 sekä 800 metrin juoksusta pronssia vuonna 1982. Viestijuoksun SM-kilpailuissa hän oli mukana saavuttamassa 4 x 400 metrin viestijuoksusta hopeaa vuonna 1979 ja pronssia vuonna 1978. Sisäratojen SM-kisoista Kostiainen voitti 400 metrillä kultaa vuonna 1982 ja 800 metrillä pronssia vuonna 1983. Virallisiin kilpailuihin Kostiainen ei ole osallistunut vuoden 1983 jälkeen. == Lähteet == Luokka:Suomalaiset pikajuoksijat Luokka:Suomalaiset keskimatkojen juoksijat Luokka:Vuonna 1956 syntyneet Luokka:Elävät henkilöt
Mauri Siekkinen

Mauri Olavi Siekkinen (s. 16. kesäkuuta 1959 Pihtipudas) on aktiiviuransa päättänyt suomalainen pikajuoksija. Uransa aikana hän edusti Turun Tovereita, Pihtiputaan Urheilijoita sekä Jyväskylän Kenttäurheilijoita. Siekkisen valmentajana toimi Alpo Pirttinen. Kalevan kisoista Siekkinen saavutti hopeaa 400 metrin juoksusta vuonna 1982. Viestijuoksun SM-kilpailuissa hän oli mukana voittamassa 4 x 100 metrin viestijuoksusta pronssia vuonna 1985 sekä 4 x 400 metrin viestijuoksusta kolmea kultaa vuosina 1985, 1989 ja 1990. Sisäratojen SM-kisoista Siekkinen saavutti 400 metriltä kultaa vuonna 1984. Virallisiin kilpailuihin Siekkinen ei ole osallistunut vuoden 1993 jälkeen. == Lähteet == Luokka:Suomalaiset pikajuoksijat Luokka:Vuonna 1959 syntyneet Luokka:Elävät henkilöt
Bolka

Bolka () on bulgarialaisen pop-folk-laulaja Azisin ensimmäinen albumi. Se julkaistiin lokakuussa 1999. == Kappaleet == # Bolka # Zasrami se # Samo moja # Posledna Cigara # Zmija # Ostavih Te (mukana Mahina) # Sladka muka # Vavilon # Spomen za teb # Dar ot boga # Pamela Luokka:Vuoden 1999 esikoisalbumit Luokka:Azisin albumit
Aeroflotin lento 7867

Aeroflotin lento 7867 oli Aeroflotin reittilento Minskistä Kuibyševin ja Tjumenin kautta Surgutiin. Lennolla 27. helmikuuta 1988 käytetty Tupolev Tu-134AK syöksyi maahan laskeutuessaan Surgutin lentoasemalle. Miehistö menetti lähestymisen aikana mittarilento-olosuhteissa näköyhteyden maahan. Laskeutumista jatkettiin silti, ja kone osui maahan kiitotien vieressä. Se hajosi laskeutumisen voimasta osiin ja syttyi tuleen. Lennolla oli 51 ihmistä, joista 20 kuoli maahansyöksyssä. == Lähteet == Luokka:Vuoden 1988 lento- onnettomuudet Luokka:Lento-onnettomuudet Venäjällä Luokka:Hanti-Mansia
Tristan Bernard

Tristan Bernard (oikea nimi: Paul Bernard, 7. syyskuuta 1866 Besançon – 7. joulukuuta 1947 Pariisi) oli ranskalainen näytelmäkirjailija, novelisti, toimittaja ja lakimies. Hän kirjoitti paljon komedianäytelmiä erityisesti Pariisissa suosituille bulevarditeattereille. Hänen kuuluisimpia näytelmiään ovat muun muassa L’Anglais tel qu’on le parle (1899), Triplepatte (1905) ja Monsieur Codomat (1907). Bernard oli Le Canard enchaîné -sanomalehden perustajia. Tristan Bernardin lapsia ovat elokuvaohjaaja ja -käsikirjoittaja Raymond Bernard ja näytelmäkirjailija Jean-Jacques Bernard. ==Suomennetut teokset== * English spoken: 1-näytöksinen ilveily, Helsinki: Lilius & Hertzberg 1910. == Lähteet == == Aiheesta muualla == Luokka:Ranskalaiset näytelmäkirjailijat Luokka:Ranskalaiset toimittajat Luokka:Ranskalaiset juristit Luokka:Vuonna 1866 syntyneet Luokka:Vuonna 1947 kuolleet
The Canadian Press

The Canadian Press () on Kanadan tunnetuin ja merkittävin uutis- ja tietotoimisto. Se on perustettu vuonna 1910 ja on maansa suurin uutistoimisto. Yhtiön kotipaikka on Toronto. Tämän lisäksi tietotoimistolla on aluetoimistoja myös 12 muulla paikkakunnalla Kanadassa ja yksi toimisto Yhdysvaltain pääkaupunki Washingtonissa. Sen ulkomailta välittämästä uutisaineistosta valtaosa tulee yhdysvaltalaiselta Associated Pressiltä ja brittiläiseltä Reutersilta. Yhtiö toimi perustamisensa jälkeen aluksi Associated Press (AP) uutisten jakajana kanadalaisille viestimille. Oma uutistuotanto aloitettiin 1917, kun ensimmäisessä maailmansodassa palvelleilta kanadalaisjoukoilta haluttiin uutisia kotimaahan. Ranskankielinen palvelu käynnistettiin 1951. Radiolähetysten uutispalvelut pantiin alulle 1954, äänituotanto 1960-luvalla ja verkkouutiset (newscasts) vuonna 1979. Internet otettiin käyttöön englanninkielisten raporttien jakelussa 1997. Ranskankielinen internetpalvelu käynnistyi seuraavana vuonna. Tietotoimisto on yksityisesti omistettu. Sen takana on kolmen Kanadan keskeisimpiin kuuluvaa mediataloa: Square Victoria Communications Group (Power Corporation of Canada:n tytäryhtiö ja La Presseä julkaisevan Gesca Ltéen emoyhtiö), Torstar Corporation (tytäryhtiönsä Torstar Holdings Inc:in välityksellä ja The Globe and Mail. == Lähteet == Luokka:Kanadalaiset viestimet Luokka:Kanadalaiset yritykset Luokka:Uutistoimistot Luokka:Toronto
After Laughter

After Laughter yhdysvaltalaisen rockyhtye Paramoren viides studioalbumi, joka julkaistiin 12. toukokuuta 2017. Albumin tuotti kitaristi Taylor York yhdessä Justin Meldal-Johnsenin kanssa. Kokoonpanoon palasi rumpali Zac Farro, joka lähti yhtyeestä veljensä Joshin kanssa vuonna 2010. Albumin tyyli edustaa pop- punkia ja vaihtoehtorockia. Albumin teemoja ovat muun muassa turhautuneisuus, masennus ja ahdistus. After Laughter sai kriitikoilta hyvän vastaanoton. He ylistivät 1980-luvun uuden aallon ja synth-popin soundeja albumilla. == Kappaleet == == Kokoonpano == Paramore * Hayley Williams – laulu, koskettimet, perkussiot, taustalaulu * Taylor York – kitara, koskettimet, perkussiot, marimba, taustalaulu * Zac Farro – rummut, koskettimet, perkussiot, kellot, taustalaulu Lisämuusikot * Justin Meldal-Johnsen – bassokitara, koskettimet * Aaron Weiss – laulu (kappale 11) * Zelly Boo Meldal-Johnsen – taustalaulu (kappale 2) * David Davidson – viulu (kappale 6) * Benjamin Kaufman – viulu(kappale 6) * Betsy Lamb – alttoviulu (kappale 6) * Claire Indie – sello (kappale 6) * Daniel James – jousisovitus (kappale 6) == Arvostelut == * Metacritic: 82/100Metacritic: Reviews for After Laughter by Paramore * Allmusic: Allmusic review * Pitchfork: 7.5/10Pitchfork Media: Album review * Rolling Stone: Rolling Stone: Album review * V2.fi: Paramore: After Laughter Viitattu 29.9.2022. == Lähteet == Luokka:Vuoden 2017 albumit Luokka:Paramoren albumit
Etorikoksibi

Etorikoksibi (C18H15ClN2O2S) on koksibien ryhmään kuuluva tulehduskipulääke. Toiminnaltaan se on syklo-oksigenaasin isoentsyymin COX-2:n estäjä. Etorikoksibia on myyty kauppanimellä Arcoxia ja Etoricoxib Krka. == Lähteet == Luokka:Tulehduskipulääkkeet Luokka:Koksibit
GP2 Venäjän Grand Prix 2014

GP2 Venäjän Grand Prix 2014 oli GP2-kauden 2014 kymmenes osakilpailu, joka ajettiin 11.–12. lokakuuta Sotšin katuradalla Venäjällä. Kilpailu ajettiin Formula 1:sten Venäjän GP:n ohessa. Lauantain kilpailun voittoon ajoi DAMS -tallin kuljettaja Jolyon Palmer, joka varmisti samalla sarjan mestaruuden. Sunnuntain kilpailun voitti MP Motorsport -tallin Marco Sørensen. Luokka:GP2-kausi 2014 Luokka:GP2 Venäjän Grand Prix
Vietnam Airlinesin lento 831

Vietnam Airlinesin lento 831 oli Vietnam Airlinesin reittilento Hanoista Bangkokiin. Lennolla 9. syyskuuta 1988 käytetty Tupolev Tu-134A syöksyi maahan lähestyessään Bangkokin Don Muangin kansainvälistä lentoasemaa. Kone joutui lähestymisen aikana ukkosmyrskyyn, laskeutui liian alas ja osui maahan kuusi kilometriä lentoasemalta pohjoiseen. Turman syytä ei saatu selville, mutta koneen lentäjän mukaan siihen osui salama ennen maahansyöksyä. Lennolla oli 84 matkustajaa ja kuusi miehistön jäsentä eli yhteensä 90 ihmistä, joista 76 kuoli onnettomuudessa. Kuolleiden joukossa olivat Vietnamin terveysministeri Đặng Hồi Xuân, Intian Vietnamin suurlähettiläs Arun Patwardhan sekä Japanin Hanoin suurlähetystön toinen sihteeri Kiyokata Ida. == Lähteet == Luokka:Vuoden 1988 lento-onnettomuudet Luokka:Lento-onnettomuudet Thaimaassa
Hirvensalmen seurakunta

Hirvensalmen seurakunta on Mikkelin hiippakuntaan ja Etelä-Savon tuomiorovastikuntaan kuuluva Suomen evankelis-luterilaisen kirkon seurakunta, joka toimii Hirvensalmen kunnan alueella. == Lähteet == == Aiheesta muualla == *Hirvensalmen seurakunnan kotisivut Luokka:Mikkelin hiippakunnan seurakunnat Luokka:Hirvensalmi
Juvan seurakunta

Juvan seurakunta on Mikkelin hiippakuntaan ja Etelä-Savon tuomiorovastikuntaan kuuluva Suomen evankelis-luterilaisen kirkon seurakunta, joka toimii Juvan kunnan alueella. == Historia == Juvan seurakunta on perustettu vuonna 1442. Tuolloin seurakunta oli alueeltaan hyvin suuri ja siihen kuuluivat muun muassa nykyisten Savonlinnan ja Kuopion alueet. Seurakunnan nykyinen kirkko valmistui vuonna 1863, Koikkalaan rakennettiin kyläkirkko vuonna 1959. ==Toimipaikat == Seurakunnan nykyinen kirkko on valmistunut vuonna 1863 ja sijaitsee Juvan kirkonkylässä. Kirkonkylässä sijaitsee myös vuonna 1976 valmistunut seurakuntatalo sekä 2014 valmistunut Toivonsali. Koikkalassa sijaitsee vuonna 1959 valmistunut Koikkalan kirkko, jossa on jumalanpalvelus kerran kuukaudessa. Vuorenmaassa sijaitsee 1954 valmistunut Vuorenmaan seurakuntakoti, jossa myöskin on jumalanpalvelus kerran kuussa. == Lähteet == == Aiheesta muualla == *Juvan seurakunnan kotisivut Luokka:Mikkelin hiippakunnan seurakunnat Luokka:Juva
Yhdistyneiden kansakuntien turvallisuusneuvoston päätöslauselma

Yhdistyneiden kansakuntien turvallisuusneuvoston päätöslauselma on turvallisuusneuvoston viidentoista jäsenvaltion hyväksymä oikeudellisesti sitova päätöslauselma. Turvallisuusneuvosto on YK:n elin, jonka tehtävänä on ensisijainen vastuu kansainvälisen rauhan ja turvallisuuden ylläpitämisestä. YK:n yleiskokous voi myös säätää päätöslauselmia. YK:n peruskirjassa täsmennetään (27 artiklassa), että päätöslauselmaluonnos muusta kuin menettelyä koskevista asioista hyväksytään, jos yhdeksän tai useamman viidentoista neuvoston jäsenestä äänestää päätöslauselmasta ja jos joku viidestä pysyvästä jäsenestä ei käytä veto-oikeutta. Työjärjestysluonnoksia koskevat päätöslauselmaehdotukset voidaan hyväksyä yhdeksän neuvoston jäsenen suostumuksella. Turvallisuusneuvoston päätöslauselmat ovat oikeudellisesti sitovia. Jos neuvosto ei pääse yksimielisyyteen tai äänestää päätöslauselmaa koskevasta äänestyksestä, ne voivat halutessaan laatia ei-sitovan presidentinlausuman päätöslauselman sijasta. Ne hyväksytään yksimielisesti. Niiden on tarkoitus soveltaa poliittista painostusta – varoitus siitä, että neuvosto kiinnittää huomiota ja jatkaa toimia. == Päätöslauselmat == * Luettelo Yhdistyneiden kansakuntien turvallisuusneuvoston päätöslauselmista (1946–1953) * Luettelo Yhdistyneiden kansakuntien turvallisuusneuvoston päätöslauselmista (1953–1965) * Luettelo Yhdistyneiden kansakuntien turvallisuusneuvoston päätöslauselmista (1965–1971) * Luettelo Yhdistyneiden kansakuntien turvallisuusneuvoston päätöslauselmista (1971–1976) * Luettelo Yhdistyneiden kansakuntien turvallisuusneuvoston päätöslauselmista (1976–1982) * Luettelo Yhdistyneiden kansakuntien turvallisuusneuvoston päätöslauselmista (1982–1987) * Luettelo Yhdistyneiden kansakuntien turvallisuusneuvoston päätöslauselmista (1987–1991) * Luettelo Yhdistyneiden kansakuntien turvallisuusneuvoston päätöslauselmista (1991–1993) * Luettelo Yhdistyneiden kansakuntien turvallisuusneuvoston päätöslauselmista (1993–1994) * Luettelo Yhdistyneiden kansakuntien turvallisuusneuvoston päätöslauselmista (1994–1995) * Luettelo Yhdistyneiden kansakuntien turvallisuusneuvoston päätöslauselmista (1995–1997) * Luettelo Yhdistyneiden kansakuntien turvallisuusneuvoston päätöslauselmista (1997–1998) * Luettelo Yhdistyneiden kansakuntien turvallisuusneuvoston päätöslauselmista (1998–2000) * Luettelo Yhdistyneiden kansakuntien turvallisuusneuvoston päätöslauselmista (2000–2002) * Luettelo Yhdistyneiden kansakuntien turvallisuusneuvoston päätöslauselmista (2002–2003) * Luettelo Yhdistyneiden kansakuntien turvallisuusneuvoston päätöslauselmista (2003–2005) * Luettelo Yhdistyneiden kansakuntien turvallisuusneuvoston päätöslauselmista (2005–2006) * Luettelo Yhdistyneiden kansakuntien turvallisuusneuvoston päätöslauselmista (2006–2008) * Luettelo Yhdistyneiden kansakuntien turvallisuusneuvoston päätöslauselmista (2008–2009) *
Witold Gombrowicz

Witold Marian Gombrowicz (4. elokuuta 1904 Małoszyce, Świętokrzyskien voivodikunta, Puola – 24. heinäkuuta 1969 Vence, Ranska) oli puolalainen kirjailija. Hän saavutti mainetta vasta uransa viimeisinä vuosina, mutta nykyisin häntä pidetään yhtenä merkittävimmistä puolalaisista toisen maailmansodan jälkeisen ajan kirjailijoista. Gombrowicz teki pääosan kirjallisesta urastaan synnyinmaansa ulkopuolella. Hän pakeni vuonna 1939 toista maailmansotaa Argentiinaan, jossa asui vuoteen 1963 saakka. Argentiinasta hän päätyi takaisin Eurooppaan ja lopulta Ranskaan Vencen kuntaan, jossa hän kuoli vuonna 1969. Gombrowiczin tunnetuimpia teoksia ovat esikoisromaani Ferdydurke (1937) ja Pornografia (1960). Näytelmäkirjailijana hän oli yksi absurdin teatterin kärkinimiä. Hän oli vuonna 1966 ehdolla Nobelin kirjallisuuspalkinnon saajaksi, mutta ei kuitenkaan saanut palkintoa. Jerzy Skolimowski on ohjannut Gombrowiczin romaaniin Ferdydurke pohjautuvan elokuvan Avain moneen oveen (Ferdydurke, 1991)]., viitattu 12.4.2021 == Lähteet == == Aiheesta muualla == * Virallinen verkkosivu * Witold Gombrowiczin teoksia Open Library -palvelussa * Luokka:Puolalaiset kirjailijat Luokka:Vuonna 1904 syntyneet Luokka:Vuonna 1969 kuolleet
Riadin sopimukset

Riadin sopimukset tarkoittavat Persianlahden yhteistyövaltioiden vuonna 2013 ja 2014 tekemisiä sopimuksia, joilla sovittiin pelisäännöistä alueen valtioiden yhteistyön ja turvallisuuden takaamiseksi. Sopimukset olivat salaisia, vaikkakin niiden olemassaolosta on tiedetty. Ne tulivat julki, kun uutiskanava CNN sai ne haltuunsa alueella olevalta taholta, jolla on mahdollisuus saada ne käsiinsä. Niiden julkistaminen tapahtui tilanteessa, jossa Qatarin ja sopimusten muiden osapuolten välille syntyi kesäkuussa 2017 kriisi. Qataria syytetään terroristiryhmien tukemisesta. Käsin kirjoitettu ensimmäinen sopimus on päivätty 23. marraskuuta 2013, ja sen ovat allekirjoittaneet Saudi-Arabian kuningas, Qatarin emiiri ja Kuwaitin emiiri. Allekirjoittajat sitoutuvat olemaan sotkeutumatta toistensa sisäisiin asioihin, ja siinä kielletään antamasta taloudellista ja poliittista tukea hallitusten vastaisille ryhmille. Sopimuksessa mainitaan kiellon kohteeksi erityisesti Muslimiveljeskunta, jota Qatarin väitetään tukevan. Myös vihamielisen median tukeminen kielletään, ja sillä viitataan Qatarin rahoittamaan Al-Jazeera-uutiskanavaan. Tähän sopimukseen liittyy täydennysasiakirja, jossa sopimusvaltioiden ulkoministerit käsittelevät sopimuksen toteutusta. Huippusalaiseksi merkityssä toisessa sopimuksessa, joka on päivätty 16. marraskuuta 2014, ovat allekirjoittajina lisäksi Bahrainin kuningas, Abu Dhabin kruununprinssi ja Arabiemiraattien pääministeri. Allekirjoittajat sitoutuvat tukemaan Egyptin vakautta, ja siinä mainitaan erityisesti Al-Jazeera. Sopimusten perusteella Qataria vaaditaan muun muassa lakkauttamaan Al-Jazeera, mitä Qatar pitää sen sisäisiin asioihin puuttumisena. ==Lähteet== Luokka:1900-luvun kansainväliset sopimukset Luokka:Arabimaailma
Vendeuvre-sur-Barse

Vendeuvre-sur-Barse on kunta Koillis-Ranskassa Auben departementissa Grand Estin alueella. Se sijaitsee Barsejoen varrella. ==Nähtävyyksiä== Kunnan nähtävyyksiä on linna Château de Vendeuvre-sur-Barse.Tour de France 2017 ==Vendeuvre-traktorit== Kunnassa ollut Vendeuvre niminen yritys valmisti muun muassa traktoreita. Yritys perustettiin vuonna 1837, ja ensimmäiset traktorit se toi markkinoille vuonna 1952. Muutama vuosi myöhemmin vuonna 1958 se oli Ranskan viidenneksi suurin traktoreiden valmistaja. Seuraavana vuonna Allis- Chalmers osti yhtiön ja vuonna 1965 tehdas suljettiin.Konedata Tiedosto:VendeuvreSurBarse_château.jpg|Château de Vendeuvre-sur-Barse Tiedosto:FR77_Provins_Fête_de_la_moisson_52.JPG|Vendeuvre-traktori ==Lähteet== ==Aiheesta muualla== Luokka:Auben kunnat
Luettelo suomalaisista lentoyhtiöistä

Tämä on luettelo Suomen nykyisistä sekä entisistä lentoyhtiöistä. ==Nykyiset== ===A=== *Air Åland *Airlink ===F=== *Finnair Cargo *Finnair ===J=== *Jetflite ===N=== *Nordic Regional Airlines ==Entiset== ===A=== *Air100 *Air Finland ===B=== *Blue1 ===C=== *Copterline ===F=== *Finlantic *Finnaviation *Finncomm Airlines *Fly Lappeenranta *Flying Finn ===N=== *Nordic Global Airlines ===O=== *Oulun Tilauslento === P === *Polarwing ===S=== *Savon Lentolinjat *Sir-Air *Snowbird Airlines *Spear Air *Söder Airlines ===T=== *Turku Air ===V=== *Veljekset Karhumäki ===W=== *Wasawings *Wingo xprs ==Katso myös== *Luettelo halpalentoyhtiöistä *Luettelo entisistä lentoyhtiöistä *Luettelo lentoyhtiöistä Luokka:Luettelot lentoyhtiöistä Lentoyhtiöt *
Aeroflotin lento 6246

Aeroflotin lento 6246 oli Aeroflotin reittilento Tjumenista Ufan kautta Volgogradiin. Lennolla 13. tammikuuta 1990 käytetyssä Tupolev Tu-134A:ssa syttyi tulipalo sen ollessa matkalla Tjumenista Ufaan. Kone oli 10 600 metrin matkalentokorkeudessa, kun ohjaamoon tuli hälytys takaruumassa olevasta savusta. Miehistö totesi, että koneessa oli savua, mutta ei kyennyt paikantamaan itse paloa. Pian myös APU-generaattorista tuli palohälytys. Miehistö aloitti nopean laskeutumisen kohti varakenttää. Laskeutumisen aikana myös molemmista moottoreista tuli palohälytys, ja koneen tasavirtasähköjärjestelmä lakkasi toimimasta. Sähkövian vuoksi keinohorisontit, kompassit ja korkeusmittarit eivät toimineet eikä laskusiivekkeitä saanut laskettua. Miehistö joutui lopulta tekemään pakkolaskun lumiselle pellolle kolme kilometriä Pervouralskista itään. Kone osui kastelulaitteistoon ja hajosi osiin. Lennolla oli 65 matkustajaa ja kuusi miehistön jäsentä eli yhteensä 71 ihmistä, joista 27 kuoli onnettomuudessa. Onnettomuustutkinnassa todettiin, että palo oli todennäköisesti saanut alkunsa oikosulusta sähköjohdoissa. == Lähteet == Luokka:Vuoden 1990 lento- onnettomuudet Luokka:Lento-onnettomuudet Venäjällä Luokka:Tulipalot lentokoneissa Luokka:1990-luvun tulipalot Luokka:Sverdlovskin alue
Aeroflotin lento 2808

Aeroflotin lento 2808 oli Aeroflotin reittilento Mineralnyje Vodysta Donetskin kautta Ivanovoon. Lennolla 27. elokuuta 1992 käytetty Tupolev Tu-134A syöksyi maahan lähestyessään Ivanovoa. Miehistön tekemien virheiden vuoksi kone laskeutui liian matalalle lähestymisen aikana. Se osui puihin kolmen kilometrin päässä kiitotiestä, jatkoi vielä 500 metriä eteenpäin ja syöksyi maahan. Lennolla oli 77 matkustajaa ja seitsemän miehistön jäsentä eli yhteensä 84 ihmistä, jotka kaikki kuolivat maahansyöksyssä. == Lähteet == Luokka:Vuoden 1992 lento-onnettomuudet Luokka:Lento-onnettomuudet Venäjällä Luokka:Ivanovon alue
Suhumin ohjusiskut 1993

Suhumin ohjusiskut 1993 tapahtuivat 20.–23. syyskuuta 1993 Georgian Suhumin Babušerin lentoasemalla ja sen läheisyydessä, kun Venäjän tukemat separatistit hyökkäsivät ohjuksin kolmen georgialaisen matkustajalentokoneen kimppuun osana Abhasian sotaa. Iskuissa kuoli yhteensä 28 ihmistä. == 20. syyskuuta == Ensimmäinen kolmesta iskusta tapahtui 20. syyskuuta, kun Suhumin lentoasemalle pysäköitynä olleeseen Orbi Georgian Airwaysin Tupolev Tu-134A -koneeseen (rekisteritunnus 65809) osui abhaasiseparatistien ampuma ohjus. Koska kone oli pysäköitynä, sen kyydissä ei ollut ketään, ja niinpä kukaan ei kuollut. == 21. syyskuuta == Toinen isku tapahtui seuraavana päivänä, 21. syyskuuta. Transair Georgian Tupolev Tu-134A -kone (rekisteritunnus 65893) oli matkalla Sotšista Suhumiin, kun sitä kohti ammuttiin veneestä lämpöhakuinen Strela-2-ohjus. Ohjus osui koneeseen, ja kone syöksyi Mustaanmereen lähellä Suhumin lentoasemaa. Lennolla oli 22 matkustajaa ja viisi miehistön jäsentä, jotka kaikki kuolivat koneen syöksyessä mereen. == 23. syyskuuta == Iskuista kolmas ja viimeinen tapahtui 23. syyskuuta. Kohteena oli jälleen Transair Georgian Tu-134A-kone, tällä kertaa СССР-65001, jonka oli tarkoitus lentää Suhumista Tbilisiin. Matkustajat olivat nousemassa koneeseen, kun siihen osui BM-21 Grad -raketinheittimen ammuksia. Kone syttyi tuleen ja tuhoutui. Kuudesta miehistön jäsenestä yksi kuoli, sen sijaan kaikki 24 matkustajaa selvisivät hengissä. == Lähteet == Luokka:Vuoden 1993 lento-onnettomuudet Luokka:Lento-onnettomuudet Georgiassa Luokka:Alas ammutut matkustajalentokoneet Luokka:Abhasian historia
Parabellum MG14

Parabellum MG14 on Karl Heinemannin suunnittelema ja ensimmäisessä maailmansodassa käytetty konekivääri. Sitä käytettiin pääosin lentokoneissa turvaamaan selustaa, kuten Fokker Eindeckerissa. Myöhemmin sodan viimeisinä vuosina se otettiin myös jalkaväen käyttöön. ==Historia== Saksan armeija otti konekiväärin käyttöön 1916 ja sitä käytettiin aluksi pelkästään lentokoneissa. Se oli muokattu MG08 konekivääristä, josta tehtiin niin sanotusti kompakti versio. Muun muassa panosvyön sijaan MG14 käytti rumpulipasta, lisäksi se oli vesijäähdytteisen sijaan muutettu ilmajäähdytteiseksi.Parabellum M1913 2nd issue (IWM) & Parabellum l.MG 14 iwm.org.uk Viitattu 13.7.2017 Tulinopeudeksi oli arvioitu noin 600–700 laukausta minuutista. 1917 aseesta tehtiin jalkaväen käyttöön MG14/17 malli, jossa käytettiin teleskooppitähtäintä kolminkertaisella tähtäyksellä. Jalkaväen mallissa oli kosmeettisia muutoksia, kuten pidempi latausvipu ja takatähtäin.Mitrailleuse Parabellum MG 13. Mitrailleuse d'aviation Parabellum LMG 14. Mitrailleuse d'aviation LMG 14/17. Maschinen Gewehr und Luft Maschinen Gewehr mitrailleuse.fr Viitattu 13.7.2017 == Lähteet == == Aiheesta muualla == Luokka:Ensimmäisen maailmansodan sotilaskalusto Luokka:Konekiväärit
Rehula

Rehula on sukunimi, joka on muun muassa seuraavilla suomalaisilla henkilöillä: *Juha Rehula (s. 1963), kansanedustaja (Keskusta) ja ministeri *Niklas Rehula (s. 1965), keskimatkojen juoksija
Saarikko

Saarikko on sukunimi, joka on muun muassa seuraavilla suomalaisilla henkilöillä: *Annika Saarikko (s. 1983), kansanedustaja (Keskusta) ja ministeri *Elli Saarikko (1898–1994), liikennöitsijä *Juha Saarikko (s. 1969), ydinfyysikko *Niilo Saarikko (1898–1979), äänilevyjen tuottaja ja laulaja *Tertta Saarikko (s. 1953), malli, televisiotuottaja ja -ohjaaja *Ulla Saarikko (s. 1971), jääkiekkoilija.
Hey Arnold!

Hey Arnold! on yhdysvaltalainen animaatiosarja, jonka loi Craig Bartlett. Sitä esitettiin vuosina 1996–2004. Sarjaan pohjautuva pitkä animaatio Hei Arnold!: Elokuva valmistui vuonna 2002. Toinen pitkä elokuva, Hey Arnold!: The Jungle Movie, sai ensi-iltansa vuonna 2017. == Aiheesta muualla == * Luokka:Yhdysvaltalaiset animaatiosarjat Luokka:1990-luvun piirrossarjat Luokka:2000-vuosikymmenen piirrossarjat
Lauri Stenfors

Lauri Stenfors (s. 12. syyskuuta 1990) on suomalainen salibandyn pelaaja ja maailmanmestari. Seuratasolla Stenforsin joukkue on turkulainen TPS. Hän urallaan edustanut myös helsinkiläistä SSV:tä. Hän on pelipaikaltaan puolustaja. Stenfors aloitti pelaajauransa kaudella 2008–2009 TPS:ssä. Hän pelasi yhteensä turkulaisseurassa 113 ottelua, joissa teki 50 pistettä ja 21 maalia. Otteluista viisi oli pudotuspeliotteluita, sekä pisteistä kuusi ja maaleista kolme on pudotuspeleissä tehtyjä. Stenfors siirtyi helsinkiläiseen SSV:hen kaudeksi 2013–2014. Hän edusti SSV:tä kolmen kauden ajan. SSV:ssä hän pelasi 72 runkosarjaottelua, joissa teki 14 maalia ja 38 pistettä. Pudotuspeleissä hän pelasi 28 ottelua, joissa teki 4 maalia ja 17 pistettä. Stenfors siirtyi takaisin TPS:ään kaudeksi 2016–2017, jossa pelasi paluukaudellaan 23 ottelua tehden niissä 3 maalia ja 7 syöttöpistettä. Stenfors pelasi ensimmäisen ottelunsa aikuisten maajoukkueessa vuonna 2009. Hän on pelannut kaksissa MM–kilpailuissa 2014 ja 2016. 2014 joukkue saavutti hopeaa, ja 2016 Suomi voitti maailmanmestaruuden. Stenfors on pelannut maajoukkueessa 38 ottelua, joissa on tehnyt 13 maalia ja kuusi syöttöpistettä. == Lähteet == Luokka:Suomalaiset salibandyn pelaajat Luokka:Vuonna 1990 syntyneet Luokka:Elävät henkilöt
Jaak Urmet

Jaak Urmet, kirjailijanimi Wimberg, (s. 30. tammikuuta 1979 Saku) on virolainen kirjailija, toimittaja ja television lastenohjelmien tekijä. Urmet työskentelee kustantamossa, mutta hänellä on vuodesta 2006 ollut Jürgen Roosten ja muiden kanssa myös oma kustantamo Jutulind Kirjastus Urmet. Kirjailijana hän on prosaisti, runoilija ja lastenkirjailija. ==Teokset== * Maaaraamat, Huma 2000 (runokokoelma) * Lipamäe, Varrak, kirjastus|Varrak 2002 (romaani) * Kolme päkapiku jõulud, koos Jürgen Rooste ja Karl Martin Sinijärvega, Huma 2002 (lasten runokokoelma) * Buratino laulud, Varrak 2005 (lasten runokokoelma) * Bootleg, 2006 Loe siit (runokokoelma verkossa) * Põngerjate laulud, Varrak 2006 (lasten runokokoelma) * Kärppsed, Jutulind 2006 (runokokoelma) * Härra Padakonn, Varrak 2008 (lasten runokokoelma) * Pille- Riin. Kakskümmend üks lugu ühe tüdruku elust, Jutulind 2009 (romaani) * Eesti naise õnn, J&U; 2009 (romaani) * Suur pidusöök, Maalehe kirjastus 2009 (lasten novellikokoelma) * Eesti köökk, Ajakirjade Kirjastus 2010 (runokokoelma) * Buratino tegutseb jälle. 15 valitud lugu, Pegasus, kirjastus|Pegasus 2010 (lasten näytelmäkirja) * Wabastatud wärsid, Pegasus 2010 (runokokoelma) * Kutsutud külaline, Pegasus 2010 (lastenromaani) * Hõõguvad read, J&U; 2011 (runokokoelma) * Rokenroll, TEA 2011 (lasten runokokoelma) ==Suomennetut teokset== * Soittolista: runoja, suom. Mika Keränen. Palladium Kirjat, 2011 ISBN 978-952-9893-67-6 * Kärppsed (Jutulind Kirjastus, 2006) sisältää jakson Mika Keräsen suomennoksia sekä Kalju Kruusan englanninnoksia. * ===Runoja antologioissa=== * Ajattelen koko ajan rahaa (Johnny Kniga, 2006). Sisältää valikoiman Mika Keräsen suomentamia Wimbergin runoja == Lähteet == Luokka:Virolaiset runoilijat Luokka:Vuonna 1979 syntyneet Luokka:Elävät henkilöt
Raymond Frau

Raymond Frau (14. lokakuuta 1887 Gorée, Senegal – 9. helmikuuta 1953 Pariisi) oli ranskalainen varieteetaiteilija ja elokuvanäyttelijä. Frau aloitti uransa sirkusklovnina ja akrobaattina ja työskenteli sittemmin varieteessa. Vuonna 1912 hän siirtyi elokuvakoomikoksi Cines-yhtiölle Italiaan, jossa hän kehitti suositun Kri Kri -henkilöhahmon. Kri Kri -elokuvat tunnetaan erikoistehosteilla höystetyistä surrealistisista kohtauksistaan. Vuonna 1916 Frau palasi Ranskaan, jossa hän teki Dandy-komediasarjan Éclair-yhtiölle. Vuonna 1922 hän teki muutamia elokuvia Wienissä. Vuodesta 1925 lähtien Frau työskenteli varieteetaiteilijana Pariisin Moulin Rougessa, vuodesta 1929 Casino de Paris’ssa ja vuosina 1936–1949 Folies Bergèressä. ==Lähteet== ==Aiheesta muualla== * Internet Movie Database: Raymond Frau Luokka:Ranskalaiset näyttelijät Luokka:Vuonna 1887 syntyneet Luokka:Vuonna 1953 kuolleet
Juhani Kosunen

Kalervo Juhani Kosunen (s. 11. maaliskuuta 1958 Tohmajärvi) on aktiiviuransa päättänyt suomalainen pika-aitajuoksija. Hän edusti Raision Urheilijoita sekä myöhemmin Turun Tovereita ja hänen valmentajinaan toimivat Hannu Saarinen ja Leevi Lehtonen. Kalevan kisoista Kosunen saavutti 110 metrin aitajuoksusta kaksi pronssia vuosina 1981 ja 1982. Viestijuoksun SM-kilpailuissa hän oli mukana voittamassa hopeaa 4 x 100 metrin viestijuoksusta vuonna 1982. Lisäksi hän saavutti sisäratojen SM-kilpailuista kolme pronssia 60 metrin aitajuoksusta vuosina 1977, 1979 sekä 1981. Virallisiin kilpailuihin Kosunen ei ole osallistunut vuoden 1985 jälkeen. == Lähteet == Luokka:Suomalaiset pika-aitajuoksijat Luokka:Vuonna 1958 syntyneet Luokka:Elävät henkilöt
Applied Linguistics

Applied Linguistics on eräs maailman johtavimmista kielitieteellisistä julkaisuista. Se käsittelee artikkeleissaan muun muassa monikielisyyttä, korpuslingvistiikkaa, diskurssianalyysia, pragmatiikkaa, kielen oppimista, kielipolitiikkaa ja käännöstiedettä. Julkaisua toimittavat John Hellermann ja Anna Mauranen. Applied Linguisticsin kustantaja on Oxford University Press. == Lähteet == Luokka:Kielitieteelliset aikakauskirjat
Olavi Ala-aho

Olavi Antero Ala-aho (s. 29. maaliskuuta 1957 Paavola) on aktiiviuransa päättänyt suomalainen aitajuoksija. Hän edusti Oulun NMKY:tä ja hänen valmentajanaan toimi Markku Kukkoaho. Kalevan kisoista Ala-aho saavutti hopeaa 400 metrin aitajuoksusta vuonna 1982. Lisäksi hän oli mukana viestijuoksun SM- kilpailuissa voittamassa 4 × 400 metrin viestijuoksusta hopeaa vuonna 1978 sekä kolmea pronssia vuosina 1979, 1981 ja 1982. Virallisiin kilpailuihin Ala- aho ei ole osallistunut vuoden 1984 jälkeen. == Lähteet == Luokka:Suomalaiset 400 metrin aitajuoksijat Luokka:Vuonna 1957 syntyneet Luokka:Elävät henkilöt
Vesa Laukkanen (juoksija)

Vesa Eelis Laukkanen (s. 9. huhtikuuta 1958 Helsinki) on aktiiviuransa päättänyt suomalainen estejuoksija. Uransa aikana hän edusti Kuopion Sisu- Veikkoja sekä Viipurin Urheilijoita, ja hänen valmentajanaan toimi Hannu Posti. Hän voitti nuorten alle 20-vuotiaiden Euroopan-mestaruuskilpailuissa 1977 Euroopan mestaruuden. Laukkasen ennätys 3 000 metrin estejuoksussa on 8.22,90 vuodelta 1982. Kalevan kisoista Laukkanen saavutti 3 000 metrin estejuoksusta hopeaa vuonna 1982 ja pronssia vuonna 1981. Viestijuoksun SM- kilpailuissa hän oli mukana voittamassa 4 × 800 metrin viestijuoksusta hopeaa vuonna 1980 ja pronssia vuonna 1982 sekä 4 × 1 500 metrin viestijuoksusta kahta hopeaa vuosina 1980 ja 1983 sekä pronssia vuonna 1981. Lisäksi hän oli mukana maastojuoksun SM-kilpailuissa, joista saavutti lyhyen matkan joukkuekilpailuissa kolme kultaa vuosina 1980, 1981 ja 1983 sekä hopeaa vuonna 1982. Lisäksi hän on osallistunut maaotteluihin useita kertoja. Virallisiin kilpailuihin Laukkanen ei ole osallistunut vuoden 1984 jälkeen. == Lähteet == * === Viitteet === Luokka:Suomalaiset estejuoksijat Luokka:Vuonna 1958 syntyneet Luokka:Elävät henkilöt
Jussi Piha

Jussi Piha (s. 21. helmikuuta 1987) on suomalainen salibandyn pelaaja. Piha edustaa seuratasolla tamperelaista Classicia. Ennen siirtymistä Classiciin Piha pelasi Oilersissa. Hänen pelipaikkansa on hyökkääjä. Pihan saavutuksiin lukeutuu maailmanmestaruus, viisi Suomen mestaruutta, Champions Cupin voitto sekä World Games pronssi. Piha aloitti pelaajauransa espoolaisessa Westend Indiansissa juniorina, jossa pelasi samanaikaisesti kahdessa joukkueessa, sekä -85 että -87 syntyneiden poikien joukkueessa. Piha siirtyi Oilersiin kaudella 2005–2006. Espoolaisseurassa Piha voitti Suomen mestaruuden 2006 sekä SM- pronssia kaudella 2010–2011. Piha pelasi Oilersissa runkosarjassa 126 ottelua, joissa teki 39 maalia ja 70 syöttöä. Pudotuspeleissä hän pelasi 14 ottelua, joissa teki 2 maalia ja 7 syöttöpistettä. Kaudeksi 2012–2013 Piha siirtyi tamperelaiseen Classiciin. Hän on saavuttanut seurassa neljä suomenmestaruutta, yhden SM-hopean ja yhden SM-pronssin. Lisäksi Piha voitti Classicin kanssa Champions Cupin 2019. Hän on pelannut Classicissa 169 runkosarjaottelua, joissa on tehnyt 49 maalia ja 168 syöttöpistettä. Pudotuspeleissä hän on tehnyt 60 ottelussa 26 maalia ja 51 syöttöpistettä. Piha oli voittamassa Suomelle maailmanmestaruuttaa Prahassa 2018. Piha on pelannut Suomen salibandymaajoukkueessa vuodesta 2013 lähtien 29 ottelua. Hän on tehnyt niissä 5 maalia ja 12 syöttöpistettä. == Lähteet == Luokka:Suomalaiset salibandyn pelaajat Luokka:Vuonna 1987 syntyneet Luokka:Elävät henkilöt
Trietyylifosfiitti

Trietyylifosfiitti (C6H15PO3) on etanolin ja fosforihapokkeen esteri. Yhdistettä voidaan käyttää reagenssina orgaanisen kemian synteeseissä ja muun muassa voiteluaineiden lisäaineena. ==Ominaisuudet, valmistus ja käyttö== Huoneenlämpötilassa trietyylifosfiitti on väritöntä ja pistävänhajuista nestettä. Yhdiste on veteen liukenematonta, mutta liukenee orgaanisiin liuottimiin esimerkiksi etanoliin ja dietyylieetteriin. Trietyylifosfiitti ärsyttää hengitysteitä, ihoa ja silmiä.Anthony D. Piscopio & Sagar Shakya: Triethyl Phosphite, e-EROS Encyclopedia of Reagents for Organic Synthesis, John Wiley & Sons, New York, 2005. verkkoversio Viitattu 13.7.2017 Trietyylifosfiittia valmistetaan etanolin ja fosforitrikloridin välisellä reaktiolla, jota katalysoivat amiinit. Trietyylifosfiitti pelkistää useita funktionaalisiä ryhmiä ja sitä käytetään pelkistimenä orgaanisen kemian synteeseissä. Tämän lisäksi se reagoi elektrofiilien kanssa, jolloin tuotteina muodostuu fosfonaatti- tai fosfaattiestereitä, jotka ovat hyödyllisiä orgaanisen kemian synteesien lähtöaineita. Trietyylifosfiittia voidaan käyttää myös muovienpehmentimenä sekä stabiloivana lisäaineena voiteluaineissa. ==Lähteet== Luokka:Esterit
Janne Lamminen

Janne Lamminen (s. 29. joulukuuta 1985) on suomalainen salibandyn pelaaja ja maailmanmestari. Lamminen edustaa seuratasolla tamperelaista Classicia. Pelipaikaltaan hän on puolustaja. Lamminen aloitti ammattilaisuransa tamperelaisessa Gunnersissa kaudella 2003–2004. Hän pelasi Gunnersissa yhteensä runkosarjassa 86 ottelua, joissa teki 23 maalia ja 24 syöttöpistettä. Pudotuspeleissä hän teki 9 ottelussa 2 maalia ja 3 syöttöpistettä. Kaudeksi 2009–2010 hän siirtyi Kooveehen, jossa pelasi kahden kauden ajan. Kooveessa Lamminen pelasi 44 runkosarjaottelua, joissa teki 14 maalia ja 27 syöttöpistettä. Pudotuspeleissä Lamminen teki Kooveessa kaksi syöttöpistettä seitsemässä ottelussa. Kaudeksi 2011–2012 Lamminen siirtyi nykyiseen seuraansa Classiciin. Classicissa hän on voittanut kaksi suomenmestaruutta, yhden SM- hopean ja yhden SM-pronssin. Classicissa hän on tehnyt 155 runkosarjaottelussa 66 maalia ja 62 syöttöpistettä. Pudotuspeleissä Lamminen on pelannut Classicissa 49 ottelua, joissa on tehnyt 16 maalia ja 24 syöttöpistettä. Lamminen debytoi aikuisten maajoukkueessa vuonna 2011. Lamminen oli mukana Göteborgin MM–kilpailuissa 2014, Riian MM–kilpailuissa 2016 ja Prahan MM- kilpailuissa 2018. Vuonna 2014 hän saavutti maajoukkueen kanssa hopeaa ja 2016 sekä 2018 kultaa. Hän on pelannut maajoukkueessa 57 ottelua, joissa on tehnyt 16 maalia ja antanut 16 maalisyöttöä. == Lähteet == Luokka:Suomalaiset salibandyn pelaajat Luokka:Vuonna 1985 syntyneet Luokka:Elävät henkilöt
Joonas Pylsy

Joonas Pylsy (s. 1. tammikuuta 1990) on suomalainen uransa lopettanut salibandypelaaja ja kaksinkertainen maailmanmestari. Pylsy edusti viimeisenä sveitsiläistä salibandyjoukkuetta SV Wiler-Ersigeniä. Hän oli pelipaikaltaan hyökkääjä. Pylsy aloitti ammattilaisuransa kaudella 2009–2010 jyväskyläläisessa Happeessa. Hän saavutti Happeessa kaudella 2013–2014 Suomen mestaruuden. Happeessa Pylsy pelasi 124 runkosarjaottelua, joissa teki 69 maalia ja 64 syöttöpistettä. Pudotuspeleissä hän teki 16 maalia ja 11 syöttöpistettä 32 ottelussa. Kauden 2013–2014 päätteeksi Pylsy siirtyi sveitsiläiseen Unihockey Tigersiin. Tigersissä hän pelasi kaksi kautta tehden 44 maalia ja antaen 41 maalisyöttöä. Kaudeksi 2016–2017 Pylsy siirtyi tamperelaiseen Classiciin. Hän voitti Classicissa SM-kultaa kolmesti putkeen kausina 2017-2019 ennen siirtymistään Sveitsiin. Pylsy valittiin Sveitsin liigan arvokkaimmaksi pelaajaksi kaudella 2020–2021. Pylsy pelasi ensimmäisen kerran aikuisten maajoukkueessa vuonna 2015. Pylsy oli mukana Riian MM–kilpailuissa 2016, joissa Suomi saavutti maailmanmestaruuden. Hän oli myös mukana Prahan MM-kisoissa voittamassa Suomelle kultaa ja hänet valittiin turnauksen tähdistökentälliseen. Pylsy sai marraskuussa 2022 kesken vuoden 2022 Sveitsin MM-kisojen aivoverenkierron häiriön ja aivohalvauksen. Hän oli useita päiviä sairaalassa ja joutui lopulta lopettamaan urheilu-uransa tapahtuneen vuoksi. == Saavutukset == === Maailmanmestaruuskilpailut === * Kultaa (2): 2016 ja 2018 * Hopeaa (1): 2020 * Pronssia (3): 2022 === F-liiga === * Kultaa (4): 2014, 2017, 2018 ja 2019 === Suomen Cup === * Kultaa (3): 2013, 2018 ja 2019 * Hopeaa (1): 2017 === Sveitsin liiga (NLA) === * Hopeaa (1): 2021 * Kultaa (1): 2023 === Sveitsin Supercup === * Kultaa (2): 2019 ja 2023 === Henkilökohtaiset === * Maailman parhaat salibandypelaajat -listasijoitus (Innebandymagazinet): ** 3. 2019 * Kauden paras miespelaaja (Salibandyliitto): 2019 * Salibandyliigan kuukauden pelaaja: marraskuu 2017 ja huhtikuu 2019 * Salibandyliigan pudotuspelien pistepörssin voitto: 2019 * Sveitsin liigan arvokkain pelaaja: 2021 == Lähteet == Luokka:Suomalaiset salibandyn pelaajat Luokka:Vuonna 1990 syntyneet Luokka:Elävät henkilöt
Desperados (pelisarja)

Desperados on Spellbound Entertainmentin kehittämä strategiapelisarja. Saksalainen videopelifirma Mimimi Productions ilmoitti heinäkuussa 2018 sarjan saavan jatkoa kesällä 2019, ottaen ohjat seuraavan pelin kehittämisestä. Spellbound Entertainment lakkautti toimintansa vuonna 2012, jonka vuoksi Desperados-pelisarja on vuoteen 2018 mennessä ehtinyt olla jäissä jo vuosikymmenen. == Pelit == * Desperados: Wanted Dead or Alive (2001) * Desperados 2: Cooper's Revenge (2006) * Helldorado (2007) *Desperados III (2019) == Aiheesta muualla == * Pelisarja MobyGamesissä Luokka:Videopelisarjat
Pyhän Mikaelin kirkko (Winterbourne)

Pyhän Mikaelin kirkko () on Winterbournessa, Gloucestershiressa sijaitseva anglikaaninen kirkko, joka on rakennettu 1100-luvulla. Se on Grade I -luokan suojelukohde. == Lähteet == Luokka:Gloucestershiren kirkot Luokka:Kivikirkot Luokka:Grade I -luokan rakennukset Englannissa
Studio (albumi)

__NOTOC__ Studio on ruotsalaisen Tages-yhtyeen albumi, joka julkaistiin vuonna 1967. == Kappaleet == === A-puoli === # # # # # # === B-puoli === # * # # # # # === Vuoden 2001 CD-painos === # * # # # # == Arvostelut == * Allmusic: Allmusic review == Lähteet == * Studio discogs.com -sivustolla === Viitteet === Luokka:Vuoden 1967 albumit Luokka:Ruotsalaiset popalbumit
Jarno Mäkelä

Jarno Mäkelä (s. 12. kesäkuuta 1976) on suomalainen kilpauransa päättänyt koripalloilija. Loukkaantumisista lyhyellä pelaajaurallaan kärsinyt Mäkelä palkittiin kaudella 1999–2000 SM-koriksen vuoden tulokkaana. == Ura == Kouvojen kasvatti Mäkelä pelasi kasvattajaseurassaan miesten pääsarjatasolla ensimmäisen kerran tammikuussa 1996 minuutin verran. Kaudella 1999–2000 hän pelasi Kouvojen edustusjoukkueessa yli 32 minuuttia ottelua kohden tehden runkosarjassa keskimäärin 12,9 pistettä, ottaen 3,6 levypalloa ja antaen 2,5 korisyöttöä. Kolmen pisteen heitoissaan Mäkelä onnistui runkosarjakauden aikana yli 46-prosenttisesti. Kouvot oli runkosarjassa viides ja putosi ToPoa vastaan puolivälierissä. Toisessa puolivälieräottelussa Mäkelän polven molemmat sivusiteet ja mahdollisesti eturistiside repesivät, ja hänen kautensa päättyi polvileikkaukseenhttps://www.mtv.fi/sport/muut- lajit/koripallo/artikkeli/jarno-makela-polvileikkaukseen/4134576#gs.C1Uzt5c. Hänet palkittiin suurella äänienemmistöllä kauden 1999–2000 tulokkaanahttp://www.basket.fi/uutiset/kaikki_uutiset/?x122462=45108. Kauden aikana hän pelasi myös Korać cupissa.Jarno Mäkelä – Suomen Koripalloliitto Lokakuussa 2002 Mäkelä palasi puolentoista vuoden loukkaantumisongelmien jälkeen jälleen Kouvojen joukkueeseen pääsarjatasolle. Hän pelasi kuusi ottelua ja teki 20. lokakuuta miesten pääsarjan piste-ennätyksensä, 25, FoKoPoa vastaan mutta joutui jälleen polvileikkaukseenhttps://www.mtv.fi/sport/muut- lajit/koripallo/artikkeli/jarno-makela-jalleen- sairaslomalle/4133732#gs.iRjF_OU. Tämän jälkeen Mäkelä lopetti pääsarjauransahttp://www.katajabasket.fi/edustusjoukkue/uutiset/2003-04/uutiset231.php. Hän on sittemmin toiminut koripallovalmentajanahttp://korisliiga.fi/jukka- toijalasta-kouvojen-uusi-paavalmentaja/. == Lähteet == * Jarno Mäkelä Suomen Koripalloliitto === Viitteet === == Aiheesta muualla == * Jarno Mäkelä Basketball Profile eurobasket.com Luokka:Suomalaiset koripalloilijat Luokka:Vuonna 1976 syntyneet Luokka:Elävät henkilöt
Kuoleman suudelma

Kuoleman suudelma on Henry Hathawayn ohjaama elokuva vuodelta 1947. Film noirin lajityyppiä edustava elokuva perustuu tositapahtumiin ja sai realismin pintasilauksen sillä, että ohjaajan vaatimuksesta se kuvattiin aidoilla tapahtumapaikoilla New Yorkissa. Viitattu 1.3.2021 Elokuvan maine perustuu erityisesti sivuosassa Tommy Udoa näyttelevään Richard Widmarkiin. Hän sai siinä ensimmäisen elokuvaroolinsa, josta hän sai lupaavan tulokkaan Golden Globe -palkinnon. Hän oli myös Oscar-ehdokkaana sivuosanäyttelijänä. Hänen psykopaattitappajan roolinsa on jäänyt elokuvahistoriaan. Sen sijaan Victor Maturen roolisuoritusta Biancona on esimerkiksi kriitikko Timo Peltonen pitänyt kankeana. == Näyttelijät == == Lähteet == == Aiheesta muualla == * * Luokka:Yhdysvaltalaiset rikoselokuvat Luokka:Film noir -elokuvat Luokka:Vuoden 1947 yhdysvaltalaiset elokuvat
M/S Apollo

M/S Apollo -nimellä on liikennöinyt kaksi Viking Linen matkustaja-autolauttaa: * M/S Apollo, vuonna 1964 valmistunut alus * M/S Apollo, vuonna 1970 valmistunut alus.
Rolf Björklund

Rolf Torbjörn Björklund (s. 8. toukokuuta 1937 Helsinki) on suomalainen kilpauransa päättänyt ratameloja. Björklund kuului Rooman kesäolympialaisissa 1960 Suomen 4×500 metrin kajakkiyksikköviestijoukkueeseen Juhani Heleniuksen, Paavo Vaskion ja Torbjörn Blomqvistin kanssa. Kyseisellä matkalla kilpailtiin ainoan kerran olympiahistoriassa. Suomen nelikko jäi alkueränsä viimeiseksi mutta eteni keräilyerän kautta välieriin, missä se karsiutui loppukilpailusta.Olympics at Sports-Reference.com == Lähteet == * Rolf Björklund Bio, Stats, and Results Olympics at Sports-Reference.com === Viitteet === == Aiheesta muualla == * Hole in One -mies, meloja, koviakin kokenut Rolf Björklund: Olympialaiset olivat nuorena huikea elämys Länsi- Uusimaa 6.5.2017. Luokka:Suomalaiset melojat Luokka:Vuonna 1937 syntyneet Luokka:Elävät henkilöt
Torbjörn Blomqvist

Rolf Torbjörn Blomqvist (14. helmikuuta 1941 Helsinki – 20. helmikuuta 2017) oli suomalainen ratameloja. Blomqvist kuului Rooman kesäolympialaisissa 1960 Suomen 4×500 metrin kajakkiyksikköviestijoukkueeseen Juhani Heleniuksen, Paavo Vaskion ja Rolf Björklundin kanssa. Kyseisellä matkalla kilpailtiin ainoan kerran olympiahistoriassa. Suomen nelikko jäi alkueränsä viimeiseksi mutta eteni keräilyerän kautta välieriin, missä se karsiutui loppukilpailusta.Olympics at Sports-Reference.com == Lähteet == * Torbjörn Blomqvist Bio, Stats, and Results Olympics at Sports-Reference.com === Viitteet === Luokka:Suomalaiset melojat Luokka:Vuonna 1941 syntyneet Luokka:Vuonna 2017 kuolleet